**Tiranë më, 07.07.2024**

**Raporti Përmbledhës**



**Emri i Mentorit:** FAOLA HODAJ

**Periudha e Metorimit**: Prill - Qershor 2024

**Projekti*:***“Aftësi për Punësim të Qendrueshëm dhe Rritje Ekonomike Gjithëpërfshirëse të Rajonit Ndërkufitar të Shqipërisë dhe Malit të Zi – Aftësi për Punësim Shqipëri – Mal i Zi”

**Thirrja për aplikim**: “Për mentorë të interesuar për ofrimin e shërbimit të trajnimit me qëllim aftësimin e të rinjve (mosha 15-29 vjeç) dhe gra të papuna për krijimin e planeve të biznesit dhe fillimin e një biznesi, në Bashkitë Shkodër, Vaut i Dejës dhe Malësi e Madhe”*.*

1. **Përshkrimi i Aktiviteteve**

Mentorimi është zhvilluar në 3 (tre) pjesë kryesore:

* Dy trajnime një-ditore në qytetin e Shkodrës në datat 24 dhe 25 Prill
* Gjashtë seanca mentorimi virtuale me pjesëmarrësit gjatë periudhës 27 Maj- 21 Qershor
* Ndihmë me planet e biznesit përgjatë kohës së mentorimit të pjesëmarrësve

Zhvillimi i moduleve të trajnimit është bërë fizikisht dhe online.

Gjatë kësaj periudhe të trajnuarit e përfshirë në thirrjen për aplikim “Për përzgjedhjen e të rinjve (grupmosha 15-29 vjeç) dhe gra të papuna për mbështetje në fillimin e biznesit të tyre në zonat e bashkisë Shkodër, Vau i Dejës dhe Malësi e Madhe”, u trajnuan mbi konceptet kryesore të planit të biznesit dhe konkludimin e idesë së tyre.

Tema e trajtuar nga trajnerja ishte Zhvillimi i Kontentit dhe Strategjia e Marketingut Digjital. Në këtë trajnim, pjesëmarrësit u trajnuan mbi ngritjen dhe ideimin e identitetit të biznesit të tyre, brandit personal dhe digjital si dhe mënyrat e teknikat e ngritjes së strategjisë së tyre për marketingun digjital.

Më pas, gjatë mentorimit, u realizua një punë individuale me secilin duke u fokusuar në shkrimin e planeve të biznesit për çdo pjesëmarrës.

1. **Faza e mentorimit individual**

Përgjatë fazës së mentorimit individual, trajnerja zhvilloi 6 seanca individuale online ku pjesëmarrësit shtjelluan sipas rradhës pika të ndryshme të planit të tyre të biznesit.

Pikat e dobëta me të cilat u punua më fort me pjesëmarrësit ishin:

* Shitja dhe prodhimi

Pjesëmarrësit kishin vështirësi me identifikimin e produktit që do të shisnin në terma planifikimi prodhimi. Kjo ishte e vështirë si me pjesëmarrës si Melisa apo Jetmira të cilat kishin një biznes aktual ashtu edhe ne rastin e Eugenit me platformën e re të startupeve.

* Komunikimi online

U vu re se të gjithë kanë vështirësi në krijimin e përmbajtjes së targetuar audiencës që synojnë. Trajnerja punoi kryesisht me ta në përvetësimin e teknikave për të mundur të punuar sado pak me templatet e tyre në rrjetet sociale dhe komunikimin digjital.

* Analiza e konkurrencës

U vu re një tendencë për të mos kuptuar konkurrencën reale dhe indirekte nga ana e pjesëmarrësve. Kryesisht, mendojnë se ideja e tyre është unike në treg dhe jo se u shërben vetëm një segmenti tregu.

* Zhvillimi strategjik dhe konceptual i planeve të biznesit

Përgjatë 20 orëve të mentorimit online, u punua me pjesëmarrësit për zhvillimin konceptual të idesë së tyre në një plan konkret biznesi i cili mund të lexohet lehtësisht nga kushdo. Trajnerja punoi me cdo plan biznesi duke u dërguar komente konkrete.

***Rekomandime***

* Pjesëmarrësit kanë nevojë për më shumë përgatitje akademike në kuadër të sipërmarrjes dhe inovacionit.
* Sugjerohet një fazë pilotimi pa para në projekte të tilla në mënyrë që vetë pjesëmarrësit të kuptojnë se sa vlen ideja e tyre në treg.